Diari Oficial de la Generalitat Valenciana


Sumari del DOGV 6987, del 20-03-2013 (2013/2516)

Informació pública de la relació de propietaris i béns afectats per l'aprovació del projecte tècnic d'expropiació dels terrenys necessaris per a dur a terme l'actuació denominada «Desdoblament amb canonada DN 600 entre punt 0 i Puçol, fase III», obra número 4 corresponent al pla d'inversions en la xarxa d'abastiment metropolitana de l'exercici 2012.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6987

Data del DOGV
:   20-03-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/2516


Organisme emissor
:   Entitat Metropolitana de Serveis Hidraulics

Tipus de document
:   Anunci

Informació pública de la relació de propietaris i béns afectats per l'aprovació del projecte tècnic d'expropiació dels terrenys necessaris per a dur a terme l'actuació denominada «Desdoblament amb canonada DN 600 entre punt 0 i Puçol, fase III», obra número 4 corresponent al pla d'inversions en la xarxa d'abastiment metropolitana de l'exercici 2012. [2013/2516]  
La presidència d'esta entitat, mitjançant la resolució administrativa número 42/2013, de 14 de febrer, va aprovar el projecte tècnic d'expropiació dels terrenys necessaris per a dur a terme l'actuació denominada Desdoblament amb canonada DN 600 entre punt 0 i Puçol, fase III, obra número 4 corresponent al Pla d'inversions en la xarxa d'abastiment metropolitana de l'exercici 2012.  
I tenint en compte que, segons el que disposa l'article 10 de la Llei d'Expropiació Forçosa, la utilitat pública s'entén implícita, en relació amb l'expropiació d'immobles, en tots els plans d'obres i servicis de l'Estat, província i municipi; i que, de la mateixa manera, segons allò que s'ha preceptuat en l'article 17.2 de la llei a què es fa referència, la necessitat d'ocupació s'entendrà implícita en l'aprovació del projecte, quan este comprenga la descripció material detallada dels béns o drets que es consideren de necessària expropiació, com és el cas.  
  
Respecte d'això, per este anunci es fa pública la relació concreta i individualitzada dels béns afectats d'expropiació, que és la següent:  
  
  
De la mateixa manera, i sense perjuí de seguir-se l'expropiació individualment, s'obri un tràmit d'informació pública durant un termini de 15 dies, perquè els titulars dels drets afectats per l'expropiació puguen aportar totes les dades que permeten la rectificació dels possibles errors que s'estimen continguts en la relació publicada, o oposar-se a l'ocupació dels béns i drets, per motius de forma o de fons, que han de fonamentar motivadament; i se'ls requerix perquè aporten la documentació necessària que acredite l'exacta propietat dels terrenys.  
  
Només als efectes de l'esmena d'errors en la descripció material i legal dels béns, qualsevol persona natural o jurídica podrà comparéixer i al·legar tots els antecedents que estime pertinents.  
En cas de no produir-se reclamacions, es considerarà definitivament aprovada la relació concreta, i per iniciat l'expedient expropiatori i es convidaran les persones interessades perquè proposen un preu que propicie l'adquisició per mutu acord.  
També es publica perquè servisca de notificació a aquelles persones que resulten desconegudes, als efectes del compliment de l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 28 de febrer de 2013.- El president: Arturo Ros Ribes.